ทำตามขั้นตอน
พ.ต.ท.บุรีพรรษ์ อมราพิทักษ์ รอง ผกก.ป.รรท.ผกก.สภ.เขาชัยสน จ.พัทลุง ชี้แจงคดีที่มีเพื่อนเจ้าบ่าวใช้อาวุธปืนยิงในขบวนแห่มีเด็กถูกลูกหลงได้รับบาดเจ็บว่า ข้อเท็จจริงการสืบสวนสอบสวนได้ความว่า กลุ่มบุคคลที่ยิงปืนลงไปในคูน้ำริมถนน ตรวจสอบที่เกิดเหตุโดยละเอียดไม่พบว่ามีบ้านเรือนหรือบุคคลในระยะวิถีกระสุน,การดำเนินคดีที่ผ่านมาไม่ปรากฏว่ามีเด็กสามคนพี่น้องหรือบุคคลอื่นใดโดนกระสุนปืนได้รับบาดเจ็บ จึงไม่มีการติดต่อเจรจาจ่ายค่าเสียหาย ระหว่างฝ่ายคนก่อเหตุ และบิดามารดาเด็ก,สภ.เขาชัยสน ไม่ได้นิ่งนอนใจ,การติดตามจับกุมคนร้าย ตั้งแต่ที่ทราบมีการเผยแพร่คลิปการยิงปืนออกไปสู่สื่อสังคมออนไลน์,วันเดียวกันทราบชื่อที่อยู่บุคคลที่ยิงปืนทุกราย และตรวจยึดอาวุธที่ใช้ยิงรวม 8 กระบอก โดยตัวแทนฝ่ายผู้กระทำผิดได้ติดต่อนัดหมายขอมอบตัวและนำอาวุธปืนที่เหลือมามอบกับพนักงานสอบสวน วันรุ่งขึ้น,ฝ่ายสืบสวนได้เร่งรัดดำเนินคดีโดยต่อเนื่อง จนปัจจุบันได้ตัวผู้กระทำผิดมาดำเนินคดีรวม 15 คน ชั้นสอบสวนผู้ต้องหารับสารภาพ ได้ตรวจยึดอาวุธปืนที่ใช้ยิงมาเป็นของกลาง 8 กระบอก พบว่า ได้รับอนุญาตให้มีและใช้จากนายทะเบียนอาวุธปืนตามกฎหมาย,ไม่พบว่าใช้อาวุธสงครามกระทำผิด,ได้แจ้งนายทะเบียนอาวุธปืนเพื่อเพิกถอนใบอนุญาตให้มีและใช้อาวุธปืนไว้แล้ว,การดำเนินคดีมีผู้บังคับบัญชาหน่วยเหนือมาควบคุมตรวจสอบ และเร่งรัดตั้งแต่เริ่มต้นคดี ทำให้เชื่อมั่นได้ว่า การสืบสวนสอบสวนรวบรวมพยานหลักฐานในคดีนี้ได้กระทำไปด้วยความละเอียดรอบคอบและถูกต้องครบถ้วนตามขั้นตอนของกฎหมาย,กรณีที่ว่า พื้นที่จังหวัดพัทลุง เต็มไปด้วยอาวุธปืน ขอชี้แจงว่า จำนวนอาวุธปืนที่ได้รับอนุญาตให้มีและใช้ในเขตพื้นที่จังหวัดพัทลุงเป็นไปตามดุลพินิจของนายทะเบียนอาวุธปืนแต่ละอำเภอท้องที่,ตำรวจ สภ.เขาชัยสน ได้กวดขันจับกุมอาวุธปืนในพื้นที่รับผิดชอบโดยตลอดมา ปิดล้อมตรวจค้นเป้าหมาย ตั้งจุดตรวจจุดสกัด เพื่อตรวจค้นอาวุธปืนจากบุคคลและยานพาหนะในพื้นที่,ช่วง 3 ปี 2559-2561 จับกุมอาวุธปืนสงคราม 10 กระบอก อาวุธปืนไม่มีทะเบียน 29 กระบอก อาวุธปืนมีทะเบียน 38 กระบอก จับกุมเครื่องกระสุนปืน 13 ราย,นับตั้งแต่วันที่ 1 ตุลาคม 2560 จนถึงปัจจุบันจับกุมอาวุธสงคราม 23 กระบอก อาวุธปืนไม่มีทะเบียน 52 กระบอก อาวุธปืนมีทะเบียน 103 กระบอก จับกุมเครื่องกระสุนปืน 147 ราย,มีผลจับกุมต่อเนื่อง ไม่ได้ปล่อยปละละเลย.,เพลิงพยัคฆ์,pluengpayak@thairath.co.th
การติดตามจับกุมคนร้าย ตั้งแต่ที่ทราบมีการเผยแพร่คลิปการยิงปืนออกไปสู่สื่อสังคมออนไลน์
ยิงปืน,เลขที่ 1 วิภาวดี,เพลิงพยัคฆ์,สังคมออนไลน์,งานแต่ง,ข่าวทั่วไป